सलूणी (चंबा)। डलहौजी ब्लाक कांग्रेस की बैठक धारगला स्थित आईपीएच विभाग के विश्रामगृह में हुई। इस मौके पर जिला की पर्यवेक्षक जाहिदा खान मुख्य रूप से उपस्थित रहीं। बैठक में 102 पोलिंग बूथों के कांग्रेस कार्यकर्ताओं ने भाग लिया। इस मौके पर आगामी विस चुनाव के लिए आशा कुमारी को टिकट देने का प्रस्ताव रखा गया। जाहिदा खान ने कहा कि केंद्र सरकार की नीतियों को घर-घर तक पहुंचाया जाए। उन्होंने कहा कि कांग्रेस कार्यकर्ता अपने क्षेत्र के लोगों को केंद्र सरकार की योजनाओं बारे अवगत करवाएं। उन्होंने कहा कि प्रदेश की भाजपा सरकार केंद्र सरकार की मदद से चल रही है। उन्होंने कहा कि मनरेगा, एनआरएचएम, प्रधानमंत्री सड़क योजना से लेकर कई योजनाएं केंद्र सरकार ने चला रखी हैं। उन्होंने कहा कि भाजपा के मंत्री भ्रष्टाचार में संलिप्त हैं। भाजपा सरकार की जन विरोधी नीतियां सबके सामने हैं। लोग इसका जवाब आने वाले विस चुनाव में देंगे। उन्होंने सभी कार्यकर्ताओं को एकजुट होकर काम करने को कहा। उन्होंने कहा कि एकजुटता से ही कांग्रेस अपनी जीत दर्ज कर सकती है। इस मौके पर कांग्रेस के अध्यक्ष राजकुमार, कांग्रेस जिला उपाध्यक्ष कमल ठाकुर, धर्म सिंह पठानिया, जिला कांग्रेस अल्पसंख्यक प्रकोष्ठ के अध्यक्ष इकबाल मागरा, डलहौजी कांग्रेस महिला मोर्चा की अध्यक्ष कमला ठाकुर, जिला परिषद उपाध्यक्ष पवन ठाकुर, पंचायत समिति सदस्य मुकेश शर्मा, रमेश ठाकुर, कांग्रेस सेवादल के सदस्य राज कुमार, ग्राम पंचायत सलूणी के उपप्रधान कुलदीप ठाकुर, पंचायत समिति सदस्य मुकेश शर्मा और अन्य उपस्थित थे।